**č. G000012**

Zverejnená 30. 4. 2025 v Obchodnom vestníku č. 82/2025

**Schéma minimálnej pomoci**

***na podporu zamestnanosti v odvetví poľnohospodárskej prvovýroby***

**DM – 9/2023**

**v znení dodatku č. 1**

**Program Slovesko**

**CIEĽ POLITIKY 4 SOCIÁLNEJŠIA A INKLUZÍVNEJŠIA EURÓPA VYKONÁVAJÚCA EURÓPSKY PILIER SOCIÁLNYCH PRÁV**

**Investičná priorita 4P1 ADAPTABILNÝ A PRÍSTUPNÝ TRH PRÁCE**

Špecifický cieľ RSO 4.1 Zvyšovanie účinnosti a inkluzívnosti trhov práce a prístupu ku kvalitnému zamestnaniu rozvíjaním sociálnej infraštruktúry a podporou sociálneho hospodárstva

Špecifický cieľ (A) ESO 4 .1 Zlepšenie prístupu k zamestnaniu a aktivačným opatreniam pre všetkých uchádzačov o zamestnanie, predovšetkým mladých ľudí, a to najmä vykonávaním záruky pre mladých ľudí, pre dlhodobo nezamestnaných a znevýhodnené skupiny na trhu práce a neaktívne osoby, ako aj prostredníctvom podpory samostatnej zárobkovej činnosti a sociálneho hospodárstva

Špecifický cieľ (B) ESO 4.2 Modernizácia inštitúcií a služieb trhu práce s cieľom posúdiť a predvídať potreby v oblasti zručnosti a zabezpečiť včasnú a cielenú pomoc a podporu v záujme zosúladenia ponuky s potrebami trhu práce, ako aj pri prechodoch medzi zamestnaniami a mobilite

Špecifický cieľ (C) ESO 4.3 Podpora rodovo vyváženej účasti na trhu práce, rovnakých pracovných podmienok a lepšej rovnováhy medzi pracovným a súkromným životom vrátane prístupu k cenovo dostupnej starostlivosti o deti a odkázané osoby

Špecifický cieľ (D) ESO 4.4 Podpora adaptácie pracovníkov, podnikov a podnikateľov na zmeny, ako aj aktívneho a zdravého starnutia a zdravého a vhodne prispôsobeného pracovného prostredia, ktoré rieši zdravotné riziká

**Investičná priorita 4P2 KVALITNÉ A INKLUZÍVNE VZDELÁVANIE**

Špecifický cieľ RSO 4.2 Zlepšenie rovného prístupu k okluzívnym a kvalitným službám v  oblasti vzdelávania, odbornej prípravy a celoživotného vzdelávania rozvíjaním dostupnej infraštruktúry vrátane posilňovania odolnosti pre dištančné a online vzdelávanie a odbornú prípravu

Špecifický cieľ (E) ESO 4.5 Zvýšenie kvality, inkluzívnosti a účinnosti systémov vzdelávania a odbornej prípravy, ako aj ich relevantnosti z hľadiska trhu práce okrem iného prostredníctvom potvrdzovania výsledkov neformálneho vzdelávania a neformálneho učenia sa s cieľom podporiť nadobúdanie kľúčových kompetencií vrátane podnikateľských a digitálnych zručností, a tiež prostredníctvom podpory zavádzania systémov duálnej odbornej prípravy a učňovskej príprave

Špecifický cieľ SO (F) ESO 4.6 Podpora rovného prístupu, a to najmä znevýhodnených skupín, ku kvalitnému a inkluzívnemu vzdelávaniu a odbornej príprave a

 podpora ich úspešného ukončenia, počnúc vzdelávaním a starostlivosťou v ranom detstve cez všeobecné a odborné vzdelávanie a prípravu až po terciárnu úroveň a vzdelávanie a učenie dospelých vrátane uľahčovania vzdelávacej mobility pre všetkých a prístupnosti pre osoby so zdravotným postihnutím

**Investičná priorita 4P3 ZRUČNOSTI PRE LEPŠIU ADAPTABILITU A INKLÚZIU**

Špecifický cieľ RSO 4.2 Zlepšenie rovného prístupu k inkluzívnym a kvalitným službám v oblasti vzdelávania, odbornej prípravy a celoživotného vzdelávania rozvíjaním dostupnej infraštruktúry vrátane posilňovania odolnosti pre dištančné a online vzdelávanie a odbornú prípravu

Špecifický cieľ SO (D) ESO 4.4 Podpora adaptácie pracovníkov, podnikov a podnikateľov na zmeny, ako aj aktívneho a zdravého starnutia a zdravého a vhodne prispôsobeného pracovného prostredia, ktoré rieši zdravotné riziká

Špecifický cieľ (G) ESO 4.7 Podpora celoživotného vzdelávania, najmä flexibilných príležitostí na zvyšovanie kvalifikácie a rekvalifikáciu pre všetkých s prihliadnutím na podnikateľské a digitálne zručnosti, lepšie predvídanie zmien a nových požiadaviek na zručnosti na základe potrieb trhu práce, uľahčovanie kariérnych zmien a podpora profesijnej mobility

**Investičná priorita 4P4 ZÁRUKA PRE MLADÝCH**

Špecifický cieľ (A) ESO 4.1 Zlepšenie prístupu k zamestnaniu a aktivačným opatreniam pre všetkých uchádzačov o zamestnanie, predovšetkým mladých ľudí, a to najmä vykonávaním záruky pre mladých ľudí, pre dlhodobo nezamestnaných a znevýhodnené skupiny na trhu práce a neaktívne osoby, ako aj prostredníctvom podpory samostatnej zárobkovej činnosti a sociálneho hospodárstva

Špecifický cieľ SO (F) ESO 4.6 Podpora rovného prístupu, a to najmä znevýhodnených skupín, ku kvalitnému a inkluzívnemu vzdelávaniu a odbornej príprave a podpora ich úspešného ukončenia, počnúc vzdelávaním a starostlivosťou v ranom detstve cez všeobecné a odborné vzdelávanie a prípravu až po terciárnu úroveň a vzdelávanie a učenie dospelých vrátane uľahčovania vzdelávacej mobility pre všetkých a prístupnosti pre osoby so zdravotným postihnutím

Špecifický cieľ (L) ESO 4.12 Podpora sociálnej integrácie osôb ohrozených chudobou alebo sociálnym vylúčením vrátane najodkázanejších osôb a detí

**Investičná priorita 4P5 AKTÍVNE ZAČLENENIE A DOSTUPNÉ SLUŽBY**

Špecifický cieľ RSO 4.3 Podpora sociálno – ekonomického začlenenia marginalizovaných komunít, domácností s nízkym príjmom a znevýhodnených skupín vrátane osôb s osobitnými potrebami prostredníctvom integrovaných akcií vrátane bývania a sociálnych služieb

Špecifický cieľ RSO 4.5 Zabezpečenie rovného prístupu k zdravotnej starostlivosti a zvýšenie odolnosti systémov zdravotnej starostlivosti vrátane primárnej starostlivosti a podpory prechodu z inštitucionálnej starostlivosti na rodinnú a komunitnú starostlivosť

Špecifický cieľ (H) ESO 4.8 Podpora aktívneho začlenenia s cieľom podporovať rovnosť príležitostí, nediskrimináciu a aktívnu účasť a zlepšenie zamestnateľnosti, najmä v prípade znevýhodnených skupín

Špecifický cieľ (I) ESO 4.9 Podpora sociálno-ekonomickej integrácie štátnych príslušníkov tretích krajín vrátane migrantov

Špecifický cieľ (K) ESO 4.11 Zlepšovanie rovného a včasného prístupu ku kvalitným, udržateľným a cenovo dostupným službám vrátane služieb, ktoré podporujú prístup k bývaniu a individualizovanú starostlivosť vrátane zdravotnej starostlivosti; modernizácia systémov sociálnej ochrany, vrátane podpory prístupu k sociálnej ochrane, s osobitným zameraním na deti a znevýhodnené skupiny; zlepšovanie prístupnosti, a to aj pre osoby so zdravotným postihnutím, účinnosti a odolnosti systémov zdravotnej starostlivosti a služieb dlhodobej starostlivosti

Špecifický cieľ (L) ESO 4.12 Podpora sociálnej integrácie osôb ohrozených chudobou alebo sociálnym vylúčením vrátane najodkázanejších osôb a detí

**Investičná priorita 4P6 AKTÍVNE ZAČLENENIE RÓMSKYCH KOMUNÍT**

Špecifický cieľ RSO 4.3 Podpora sociálno – ekonomického začlenenia marginalizovaných

 komunít, domácností s nízkym príjmom a znevýhodnených skupín vrátane osôb s osobitnými potrebami prostredníctvom integrovaných akcií vrátane bývania a sociálnych služieb

Špecifický cieľ SO (J) ESO 4.10 Podpora sociálno-ekonomickej integrácie marginalizovaných komunít, ako sú napríklad Rómovia

**Investičná priorita 4P7 SOCIÁLNE INOVÁCIE A EXPERIMENTY**

Špecifický cieľ SO (A) ESO 4.1 Zlepšenie prístupu k zamestnaniu a aktivačným opatreniam pre

 všetkých uchádzačov o zamestnanie, predovšetkým mladých ľudí, a to najmä vykonávaním záruky pre mladých ľudí, pre dlhodobo nezamestnaných a znevýhodnené skupiny na trhu práce a neaktívne osoby, ako aj prostredníctvom podpory samostatnej zárobkovej činnosti a sociálneho hospodárstva

Špecifický cieľ SO (F) ESO 4.6 Podpora rovného prístupu, a to najmä znevýhodnených skupín, ku

 kvalitnému a inkluzívnemu vzdelávaniu a odbornej príprave a podpora ich úspešného ukončenia, počnúc vzdelávaním a starostlivosťou v ranom detstve cez všeobecné a odborné vzdelávanie a prípravu až po terciárnu úroveň a vzdelávanie a učenie dospelých vrátane uľahčovania vzdelávacej mobility pre všetkých a prístupnosti pre osoby so zdravotným postihnutím

Špecifický cieľ SO (H) ESO 4.8 Podpora aktívneho začlenenia s cieľom podporovať rovnosť príležitostí, nediskrimináciu a aktívnu účasť a zlepšenie zamestnateľnosti, najmä v prípade znevýhodnených skupín

**Priorita 8P1 FOND SPRAVODLIVEJ TRANSFORMÁCIE**

Špecifický cieľ JSO 8.1 Umožnenie regiónom a ľuďom riešiť dôsledky v sociálnej, hospodárskej a environmentálnej oblasti, ako aj v oblasti zamestnanosti spôsobené transformáciou smerom k energetickým a klimatickým cieľom Únie na rok 2030 a k dosiahnutiu cieľa klimaticky neutrálneho hospodárstva Únie do roku 2050 na základe Parížskej dohody (ďalej len „FST“)

Bratislava

Apríl 2025

**OBSAH**

[**A)** **Preambula** 5](#_Toc193095245)

[**B)** **Právny základ a súvisiace predpisy** 5](#_Toc193095246)

[**C)** **Vymedzenie a definície pojmov pre účely TEJTO schémy** 6](#_Toc193095247)

[**D)** **Cieľ pomoci** 6](#_Toc193095248)

[**E)** **Poskytovateľ pomoci a vykonávateľ schémy** 7](#_Toc193095249)

[**F)** **príjemca pomoci** 8](#_Toc193095250)

[**G)** **Rozsah pôsobnosti** 9](#_Toc193095251)

[**H)** **Oprávnené projekty** 10](#_Toc193095252)

[**I)** **Oprávnené výdavky** 11](#_Toc193095253)

[**J)** **Forma pomoci** 12](#_Toc193095254)

[**K)** **Výška pomoci** 13](#_Toc193095255)

[**L)** **Podmienky poskytnutia pomoci** 13](#_Toc193095256)

[**M)** **Kumulácia pomoci** 15](#_Toc193095257)

[**N)** **Mechanizmus poskytovania pomoci** 15](#_Toc193095258)

[**O)** **Rozpočet schémy** 17](#_Toc193095259)

[**P)** **Transparentnosť a monitorovanie** 18](#_Toc193095260)

[**Q)** **Kontrola a audit** 18](#_Toc193095261)

[**R)** **Prechodné ustanovenia** **Chyba! Záložka nie je definovaná.**](#_Toc193095262)

[**S)** **Platnosť a účinnosť schémy** 19](#_Toc193095264)

[**T)** **Prílohy** 20](#_Toc193095265)

Schéma minimálnej pomoci na podporu zamestnanosti v odvetví poľnohospodárskej prvovýroby DM-9/2023 je zmenená a doplnená dodatkom č. 1 z apríla 2025.

1. **Preambula**
2. Predmetom Schémy minimálnej pomoci na podporu zamestnanosti v odvetví poľnohospodárskej prvovýroby v znení dodatku č. 1 (ďalej len “schéma”) je poskytovanie minimálnej pomoci na podporu realizácie opatrení, ktoré sú uvedené v čl. D) tejto schémy.
3. Schéma upravuje postup pri poskytovaní minimálnej pomoci v súvislosti s realizáciou aktívnych opatrení na trhu práce v zmysle zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov[[1]](#footnote-1), zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov a v nadväznosti na realizáciu Programu Slovensko[[2]](#footnote-2).
4. Minimálna pomoc je poskytovaná formou finančného príspevku (ďalej len „príspevok“) zo zdrojov štátneho rozpočtu Slovenskej republiky (ďalej len „SR“) a/alebo zdrojov Európskej únie (ďalej aj „EÚ“) z Programu Slovensko spolufinancovaných zo zdrojov štátneho rozpočtu SR.
5. **Právny základ a súvisiace predpisy**

Právnym základom pre poskytovanie pomoci podľa tejto schémy sú:

1. článok 107 Zmluvy o fungovaní EÚ (ďalej len „ZFEÚ”);
2. nariadenie Komisie (EÚ) č. 1408/2013 z 18. decembra 2013 o uplatňovaní článkov 107 a 108 zmluvy o fungovaní Európskej únie na pomoc *de minimis* v sektore poľnohospodárstva[[3]](#footnote-3) v platnom znení (ďalej len „nariadenie č. 1408/2013“);
3. príloha I. nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení (ďalej len „definícia MSP“);
4. nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku[[4]](#footnote-4)  (ďalej aj „Nariadenie EP a Rady (EÚ) č. 2021/1060“);
5. nariadenie Európskeho parlamentu a Rady (EÚ) 2021/1057 z 24. júna 2021, ktorým sa zriaďuje Európsky sociálny fond plus (ESF+) a zrušuje nariadenie (EÚ) č. 1296/2013[[5]](#footnote-5) (ďalej len „Nariadenie EP a Rady (EÚ) č. 2021/1057“);
6. nariadenie Európskeho parlamentu a Rady (EÚ) 2021/1058 z 24. júna 2021 o Európskom fonde regionálneho rozvoja a Kohéznom fonde; Zdôvodnenie – realizácia RSO 4.1. z EFRR;
7. zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) (ďalej len „zákon o štátnej pomoci”);
8. zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov;
9. zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti");
10. zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov (ďalej len „zákon o sociálnej ekonomike");
11. zákon č. 448/2008 Z. z. o sociálnych službách a o zmene a doplnení zákona č. 455/1991 o živnostenskom podnikaní (živnostenský zákon) v znení neskorších predpisov.

Zoznam osobitných predpisov súvisiacich s poskytovaním pomoci podľa tejto schémy:

1. zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov;
2. zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov;
3. zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej len „zákon o finančnej kontrole“);
4. zákon č. 394/2012 Z. z. o obmedzení platieb v hotovosti v znení neskorších predpisov (ďalej len „zákon o obmedzení platieb v hotovosti“);
5. zákon č. 431/2002 Z. z. o účtovníctve v znení neskorších predpisov (ďalej len „zákon o účtovníctve“);
6. zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
7. **Vymedzenie a definície pojmov pre účely TEJTO schémy**

Na účely schémy sa uplatňujú tieto vymedzenia a definície pojmov:

„*poľnohospodárstvo*“ znamená poľnohospodársku prvovýrobu, spracovanie a marketing poľnohospodárskych výrobkov;

„*prvovýroba*“ znamená výrobu, odchov alebo chov primárnych produktov vrátane zberu, dojenia a produkcie hospodárskych zvierat pred zabitím. Poľnohospodárskou prvovýrobou sa rozumejú činnosti súvisiace s výrobou výrobkov uvedených v prílohe I k ZFEÚ (rastlinná prvovýroba a živočíšna prvovýroba);

„*prvovýroba produktov rybolovu a akvakultúry*“ sú všetky operácie súvisiace s rybolovom, chovom alebo pestovaním vodných organizmov, ako aj činnosti prebiehajúce v poľnohospodárskych podnikoch alebo na palube potrebné na prípravu zvieraťa alebo rastliny na prvý predaj, vrátane sekania, filetovania alebo mrazenia, a prvý predaj ďalším predajcom alebo spracovateľom;

„*poľnohospodárske výrobky*“ sú výrobky uvedené v prílohe I k ZFEÚ, s výnimkou produktov rybolovu a akvakultúry,  na ktoré sa vzťahuje nariadenie Európskeho parlamentu a Rady (EÚ) č. 1379/2013[[6]](#footnote-6);

1. **Cieľ pomoci**

Pomoc je možné poskytnúť na:

1. podporu samostatnej zárobkovej činnosti (ďalej aj „SZČ“) uchádzačov o zamestnanie (ďalej aj „ UoZ“)[[7]](#footnote-7),
2. podporu zamestnávania znevýhodnených UoZ[[8]](#footnote-8),
3. podporu mobility za prácou, podporu dochádzky za prácou a dopravy do zamestnania,
4. podporu integračnému podniku formou umiestňovacieho príspevku a vyrovnávacieho príspevku[[9]](#footnote-9),
5. podporu projektov a programov aktívnych opatrení na trhu práce[[10]](#footnote-10),
6. podporu zriadenia chránenej dielne alebo chráneného pracoviska,
7. podporu SZČ, UoZ, OZP na chránenom pracovisku[[11]](#footnote-11),
8. podporu pracovnej asistencie pre OZP,
9. podporu prevádzkových nákladov chránenej dielne alebo chráneného pracoviska a podporu nákladov na dopravu zamestnancov.
10. **Poskytovateľ pomoci a vykonávateľ schémy**
11. **Poskytovateľom pomoci** je Ministerstvo práce, sociálnych vecí a rodiny Slovenskej republiky ako sprostredkovateľský orgán pre Program Slovensko 2021-2027 (ďalej len „poskytovateľ“). Zároveň je poskytovateľom pomoci aj pri financovaní zo zdrojov štátneho rozpočtu:

*Názov:* Ministerstvo práce, sociálnych vecí a rodiny Slovenskej republiky

*Adresa:* Špitálska č. 4 – 6 , 816 43 Bratislava

*telefonický kontakt:* +421 20 46 00 00

*e-mailová adresa:* esf@employment.gov.sk

*webové sídlo:* [www.employment.gov.sk](http://www.employment.gov.sk) a [www.esf.gov.sk](http://www.esf.gov.sk)

1. **Vykonávateľom schémy** je Ústredie práce, sociálnych vecí a rodiny (ďalej len „vykonávateľ ”).

*Názov:* Ústredie práce, sociálnych vecí a rodiny

*Adresa:* Špitálska č. 8 , 812 67 Bratislava

*telefonický kontakt:* +421 20 444 872

*e-mailová adresa:* sluzby.zamestnanosti@upsvr.gov.sk

*webové sídlo:* [www.upsvar.sk](http://www.upsvar.sk) a  [www.upsvr.gov.sk](http://www.upsvr.gov.sk)

V prípade financovania zo zdrojov EÚ sú vzájomné vzťahy medzi poskytovateľom a vykonávateľom upravené zmluvou o nenávratnom finančnom príspevku.

Plnenie niektorých povinností vykonávateľa realizujú úrady práce, sociálnych vecí a rodiny, pričom za plnenie týchto povinnosti nesie zodpovednosť vykonávateľ.

1. Delegovanie práv a povinností sprostredkovateľského orgánu pre Program Slovensko 2021 – 2027, ako poskytovateľa v zmysle zákona o štátnej pomoci upravuje Zmluva o poverení na vykonávanie časti úloh riadiaceho orgánu sprostredkovateľským orgánom a o zodpovednostiach súvisiacich s týmto poverením v platnom znení[[12]](#footnote-12).
2. **príjemca pomoci**
3. **Príjemca pomoci** (ďalej len „príjemca“) je podnik v zmysle článku 107 ods. 1 ZFEÚ, t. j. subjekt, vykonávajúci hospodársku činnosť, bez ohľadu na jeho právne postavenie[[13]](#footnote-13), spôsob financovania a bez ohľadu na to, či dosahuje zisk, ktorému sa poskytuje pomoc na realizáciu oprávnených projektov podľa tejto schémy. Hospodárskou činnosťou sa pritom rozumie každá činnosť spočívajúca v ponuke tovarov a/alebo služieb[[14]](#footnote-14) na trhu.
4. **Príjemcovia** sú aj UoZ, ZUoZ a UoZ OZP, ktorí začnú a budú nepretržite v zmysle príslušného znenia zákona[[15]](#footnote-15) prevádzkovať SZČ na vytvorenom pracovnom mieste.
5. V nadväznosti na predchádzajúce odseky sa za príjemcu podľa tejto schémy sa považuje **jediný podnik** podľa článku 2 ods. 2 nariadenia č. 1408/2013*.* **Jediný podnik** na účely tejto schémy zahŕňa všetky subjekty vykonávajúce hospodársku činnosť, medzi ktorými je aspoň jeden z týchto vzťahov:
6. jeden subjekt vykonávajúci hospodársku činnosť má väčšinu hlasovacích práv akcionárov alebo spoločníkov v inom subjekte vykonávajúcom hospodársku činnosť;
7. jeden subjekt vykonávajúci hospodársku činnosť má právo vymenovať alebo odvolať väčšinu členov správneho, riadiaceho alebo dozorného orgánu iného subjektu vykonávajúceho hospodársku činnosť;
8. jeden subjekt vykonávajúci hospodársku činnosť má právo dominantným spôsobom ovplyvňovať iný subjekt vykonávajúci hospodársku činnosť na základe zmluvy, ktorú s daným subjektom vykonávajúcim hospodársku činnosť uzavrel, alebo na základe ustanovenia v zakladajúcom dokumente alebo stanovách spoločnosti;
9. jeden subjekt vykonávajúci hospodársku činnosť, ktorý je akcionárom alebo spoločníkom iného subjektu vykonávajúceho hospodársku činnosť, má sám na základe zmluvy s inými akcionármi alebo spoločníkmi daného subjektu vykonávajúceho hospodársku činnosť pod kontrolou väčšinu hlasovacích práv akcionárov alebo spoločníkov v danom subjekte vykonávajúcom hospodársku činnosť.

Subjekty vykonávajúce hospodársku činnosť, medzi ktorými sú typy vzťahov uvedené v písm. a) až d) tohto odseku prostredníctvom jedného alebo viacerých iných subjektov vykonávajúcich hospodársku činnosť, sa takisto považujú za jediný podnik.

Zároveň platí, že subjekty vykonávajúce hospodársku činnosť, ktoré nie sú medzi sebou v žiadnom vzťahu okrem skutočnosti, že každý z nich je priamo napojený na ten istý orgán alebo orgány verejnej moci, sa nepovažujú za jediný podnik (ide o subjekty vykonávajúce hospodársku činnosť, ktoré kontroluje ten istý orgán alebo orgány verejnej moci, no ktoré môžu mať nezávislú rozhodovaciu právomoc).

1. Pomoc podľa tejto schémy je možné poskytnúť podnikom pôsobiacim v odvetví prvovýroby poľnohospodárskych výrobkov.
2. Pomoc podľa tejto schémy je možné poskytnúť podnikom vo všetkých veľkostných kategóriách, t. j. mikro, malým, stredným, ako aj veľkým podnikom.
3. **Mikropodniky, malé a stredné podniky (ďalej len „MSP“)**

Pre určenie veľkosti podniku je rozhodujúca definícia MSP[[16]](#footnote-16).

Príjemcovia uvedú v žiadosti o poskytnutie príspevku (ďalej len „žiadosť“) údaje o počte zamestnancov a o výške obratu, resp. o celkovej ročnej hodnote aktív týkajúce sa posledného schváleného účtovného obdobia a vypočítané na ročnom základe. Údaje sa zohľadňujú odo dňa účtovnej závierky. Výška zvoleného obratu sa vypočíta bez dane z  pridanej hodnoty (ďalej len „DPH“) a iných nepriamych daní. Údaj o počte zamestnancov sa uvedie aj k termínu podania žiadosti. Pre účely schémy „počet zamestnancov“ znamená počet ročných pracovných jednotiek (ďalej len „RPJ“), konkrétne počet ľudí zamestnaných na plný úväzok v jednom roku, pričom úväzok na kratší pracovný čas a sezónna práca sú podiely z RPJ.

1. **Veľké podniky**

Veľký podnik je podnik v zmysle § 2 ods. 2 Obchodného zákonníka, ktorý nespĺňa aspoň jednu z podmienok definície MSP.

Splnenie podmienok pre stanovenie veľkosti podniku sa vzťahuje na všetkých príjemcov.

1. Príjemcom podľa tejto schémy nemôže byť podnik, voči ktorému sa nárokuje vrátenie pomoci na základe predchádzajúceho rozhodnutia Komisie, ktorým bola poskytnutá pomoc označená za neoprávnenú a nezlučiteľnú s vnútorným trhom[[17]](#footnote-17).
2. Pomoc nemožno poskytnúť príjemcovi ak je on, jeho štatutárny orgán/člen štatutárneho orgánu, alebo konečný užívateľ výhod subjektom, na ktorý sa vzťahujú medzinárodné sankcie, a to na základe príslušného právneho predpisu, ktorým bola voči danému subjektu stanovená medzinárodná sankcia, t. j. najmä na základe:

a) rozhodnutia Bezpečnostnej rady OSN, alebo

b) právne záväzného aktu EÚ – nariadenia Rady EÚ alebo

c) na základe právnych predpisov SR.

Ak príjemca, jeho štatutárny orgán/člen štatutárneho orgánu alebo jeho konečný užívateľ výhod bude počas trvania právneho vzťahu s vykonávateľom zaradený na zoznam medzinárodných sankcií, je príjemca povinný o tejto skutočnosti bezodkladne informovať vykonávateľa. Zaradenie príjemcu, jeho štatutárneho orgánu/člena štatutárneho orgánu alebo konečného užívateľa výhod na zoznam medzinárodných sankcií je skutočnosťou, v dôsledku ktorej je vykonávateľ oprávnený odstúpiť od poskytovania pomoci a príjemca je povinný poskytnutú pomoc vrátiť.

1. **Rozsah pôsobnosti**
2. Schéma sa vzťahuje na pomoc poskytnutú na realizáciu oprávnených projektov podľa článku H) schémy.
3. Pomoc podľa tejto schémy je oslobodená od notifikačnej povinnosti podľa článku 108 ods. 3 ZFEÚ za predpokladu, že sú splnené všetky podmienky nariadenia č. 1408/2013 a tejto schémy.
4. Táto schéma sa vzťahuje na pomoc poskytnutú podnikom pôsobiacim v prvovýrobe poľnohospodárskych výrobkov s výnimkou:
5. pomoci, ktorej výška sa stanovuje na základe ceny alebo množstva výrobkov uvedených na trh;
6. pomoci na činnosti súvisiace s vývozom do tretích krajín alebo členských štátov, konkrétne pomoci priamo súvisiacej s vyvážanými množstvami, na zriadenie a prevádzkovanie distribučnej siete alebo inými bežnými výdavkami súvisiacimi s vývoznou činnosťou;
7. pomoci, ktorá je podmienená uprednostňovaním používania domáceho tovaru pred dovážaným.

Ak podnik pôsobí v prvovýrobe poľnohospodárskych výrobkov a zároveň pôsobí v jednom alebo vo viacerých zo sektorov alebo vykonáva iné činnosti, ktoré patria do pôsobnosti nariadenia Komisie (EÚ) 2023/2831 z 13. decembra 2023 o uplatňovaní článkov 107 a 108 Zmluvy o fungovaní Európskej únie na pomoc *de minimis*[[18]](#footnote-18)v platnom znení (ďalej len „nariadenie 2023/2831“), alebo nariadenia (EÚ) č. 717/2014 z 27. júna 2014 o uplatňovaní článkov 107 a 108 Zmluvy o fungovaní Európskej únie na pomoc *de minimis* v sektore rybolovu a akvakultúry v platnom znení, vzťahujú sa uvedené nariadenia na pomoc poskytovanú v súvislosti s týmito ďalšími sektormi alebo na tieto ďalšie činnosti za predpokladu, že príjemca zabezpečí (a vykonávateľ overí) vhodnými prostriedkami, napríklad oddelením činností alebo rozlíšením nákladov, aby prvovýroba poľnohospodárskych výrobkov nebola podporovaná z minimálnej pomoci podľa týchto nariadení. Oddelením činností alebo rozlíšením nákladov zároveň príjemca zabezpečí, že pomoc podľa tejto schémy nebude poskytnutá na činnosti vykonávané v sektoroch vylúčených z pôsobnosti tejto schémy.

1. Pomoc podľa tejto schémy môže byť poskytnutá na projekty realizované na celom území SR.
2. Pomoc podľa tejto schémy realizovaná prostredníctvom FST môže byť poskytnutá na projekty realizované na území okresov: Partizánske, Prievidza, Banská Štiavnica, Brezno, Revúca, Rimavská Sobota, Zvolen, Žarnovica,  Žiar nad Hronom, Košice I, Košice II, Košice III, Košice IV, Košice – okolie a Michalovce.
3. **Oprávnené projekty**
4. V rámci tejto schémy sú oprávnené projekty a oprávnené aktivity, ktoré sú aktívnymi opatreniami na trhu práce podľa zákona o službách zamestnanosti a zákona o sociálnej ekonomike. Na poskytovanie pomoci podľa tejto schémy sú oprávnené najmä tieto aktivity:
5. podpora začatia prevádzkovania a nepretržitého najmenej dvojročného prevádzkovania SZČ UoZ,
6. podpora zamestnávania znevýhodneného UoZ,
7. podpora mobility za prácou, podpora dochádzky za prácou a dopravy do zamestnania,
8. podpora integračnému podniku formou umiestňovacieho príspevku a vyrovnávacieho príspevku[[19]](#footnote-19),
9. podpora projektov a programov aktívnych opatrení na trhu práce,
10. podpora zriadenia chránenej dielne a chráneného pracoviska,
11. podpora začatia prevádzkovania a nepretržitého najmenej dvojročného prevádzkovania SZČ UoZ OZP na chránenom pracovisku,
12. podpora pracovnej asistencie pre OZP,
13. podpora na úhradu prevádzkových nákladov chránenej dielne alebo chráneného pracoviska a úhradu nákladov na dopravu zamestnancov.
14. **Oprávnené výdavky**
15. Oprávnenými výdavkami sú výdavky priamo spojené s realizáciou oprávnených projektov na aktivity uvedené v článku H) tejto schémy.
16. Pri poskytovaní pomoci spolufinancovanej zo zdrojov EÚ sa oprávnenosť výdavkov stanovuje na základe príslušných nariadení EÚ[[20]](#footnote-20), v súlade s pravidlami pre Program Slovensko a v zmysle podmienok výzvy.
17. **Oprávnené výdavky** sú:
18. výdavky súvisiace so začatím prevádzkovania a s nepretržitým najmenej dvojročným prevádzkovaním SZČ UoZ,
19. výdavky súvisiace s podporou zamestnávania znevýhodneného UoZ,
20. výdavky súvisiace s podporou mobility za prácou, výdavky na podporu dochádzky za prácou a výdavky na podporu dopravy do zamestnania
21. výdavky súvisiace s podporou integračného podniku formou umiestňovacieho príspevku a vyrovnávacieho príspevku ,
22. výdavky súvisiace s realizáciou projektov a programov aktívnych opatrení na trhu práce,
23. výdavky súvisiace so zriadením pracovného miesta pre OZP v chránenej dielni alebo na chránenom pracovisku,
24. výdavky súvisiace so začatím prevádzkovania a s nepretržitým najmenej dvojročným prevádzkovaním SZČ UoZ OZP na chránenom pracovisku,
25. výdavky súvisiace s činnosťou pracovného asistenta, ktorý poskytuje pomoc zamestnancovi/zamestnancom, ktorí sú OZP alebo SZČO OZP,
26. výdavky súvisiace s úhradou prevádzkových nákladov chránenej dielne alebo chráneného pracoviska spojených s činnosťou zamestnanca OZP, alebo SZČO OZP a úhradou nákladov na dopravu zamestnancov.

Pri výdavkoch uvedených v bodoch a), d), e), f) a g) sú pri nákupe zariadenia/vybavenia oprávnenými výdavkami len výdavky na nákup tohto zariadenia/vybavenia vo forme bežných výdavkov (t. j. nákup hmotného majetku do 1 700 EUR a nákup nehmotného majetku do 2 400 EUR). Pri nákupe zariadenia/vybavenia vo forme kapitálových výdavkov (t. j. nákup hmotného majetku nad 1 700 EUR a nákup nehmotného majetku nad 2 400 EUR) oprávnenými výdavkami sú len odpisy za príslušné obdobie, ak sa majetok používa výhradne na oprávnené aktivity, prípadne podľa alikvotnej časti. V rámci projektov, v ktorých sú oprávnené kapitálové výdavky na nákup tovaru a služieb, sú odpisy neoprávnenými výdavkami. Súčasne platí podmienka, že tento majetok nebol nadobudnutý z akýchkoľvek predchádzajúcich príspevkov z prostriedkov Európskej únie.

**Oprávnené výdavky**, je potrebné doložiť príslušnou dokumentáciu, ktorá je prehľadná, konkrétna a aktuálna. Oprávnené výdavky musia byť doložené účtovnými dokladmi (okrem výdavkov uhrádzaných formou paušálu), ktoré sú riadne evidované v účtovníctve príjemcu, musia byť rozpísané podľa jednotlivých položiek a musia byť v súlade s platnými všeobecne záväznými právnymi predpismi, alebo inými relevantnými dokladmi preukazujúcimi aj reálne vykonanie oprávnenej aktivity.

1. **Za neoprávnené výdavky pre účely tejto schémy sa považujú** :
2. úroky z dlhov,
3. vratná daň z pridanej hodnoty,
4. výdavky bez priameho vzťahu k oprávnenému projektu,
5. výdavky, ktoré nie sú v súlade s podmienkami poskytnutia príspevku podľa zákona o službách zamestnanosti, resp. zákona o sociálnej ekonomike,
6. výdavky sankčného charakteru vrátane súvisiacich výdavkov (pokuty, penále, vrátane zmluvných, výdavky na trovy konania a pod.),
7. výdavky, ktoré sú v predpisoch EÚ uvedené ako neoprávnené (v prípade spolufinancovania projektu z Európskeho sociálneho fondu alebo iného fondu EÚ),
8. výdavky, ktoré nie sú v účtovníctve jednoznačne označené ako výdavky súvisiace s realizovaným projektom v súlade s vnútorným predpisom účtovnej jednotky k vedeniu účtovníctva,
9. výdavky na subdodávky, ktoré zvyšujú náklady na realizáciu činností bez pridania hodnoty,
10. výdavky na tvorbu pracovných miest, na ktoré už príjemcovi bola poskytnutá štátna pomoc od iných poskytovateľov štátnej pomoci alebo v rámci iných schém štátnej pomoci
11. platba v hotovosti zahŕňajúca výdavky na obstaranie dlhodobého hmotného a nehmotného majetku vrátane výdavkov súvisiacich s obstaraním tohto majetku, a platba v hotovosti, ktorej hodnota prevyšuje 15 000 EUR[[21]](#footnote-21) .
12. **Forma pomoci**
13. Pomoc podľa tejto schémy sa realizuje formou príspevku:
14. na úhradu preukázateľných oprávnených výdavkov súvisiacich so začatím prevádzkovania a prevádzkovaním SZČ podľa článku I., bod 3 písm. a), e) a g) tejto schémy, pričom sa príspevok poskytuje jednorazovo, alebo v dvoch, resp. viacerých samostatných častiach tak, že vyplatenie druhej/ďalšej časti je podmienené predložením dokladov o použití prvej časti príspevku a správy o prevádzkovaní SZČ.
15. na úhradu preukázateľných oprávnených výdavkov podľa článku I., bodu 3 b) až f) (vynímajúc bod e)[[22]](#footnote-22)), h) a i) tejto schémy, financovaním a/alebo refundáciou, na základe predložených účtovných dokladov[[23]](#footnote-23), alebo iných relevantných dokladov a predfinacovaním na základe zmluvného vzťahu.
16. na úhradu preukázateľných oprávnených výdavkov súvisiacich s prevádzkovaním SZČ, podľa článku I., bod 3 písm. e) tejto schémy, pričom sa príspevok poskytuje refundáciou, jednorazovo alebo vo viacerých samostatných častiach (na základe predložených účtovných dokladov, iných relevantných dokladov alebo overením prostredníctvom prepojených informačných systémov verejnej/štátnej správy) alebo spôsobom stanoveným príslušnom programe a projekte[[24]](#footnote-24),
17. na úhradu časti prevádzkových nákladov chránenej dielne alebo chráneného pracoviska podľa článku I. bod 3 písm. i) tejto schémy, súvisiacich so zabezpečovaním administratívy chránenej dielne alebo chráneného pracoviska.
18. Minimálna pomoc podľa tejto schémy je považovaná za transparentnú pomoc v súlade s článkom 4 nariadenia č. 1408/2013.
19. **Výška pomoci**
20. Celková výška minimálnej pomoci poskytnutá príjemcovi ako jedinému podniku v priebehu obdobia troch rokov predchádzajúcich dňu poskytnutia minimálnej pomoci spolu s minimálnou pomocou navrhovanou podľa tejto schémy nesmie presiahnuť strop minimálnej pomoci vo výške **50 000 EUR**.
21. Kumulatívna výška minimálnej pomoci, ktorá sa poskytuje podnikom pôsobiacim v prvovýrobe poľnohospodárskych výrobkov na území SR v priebehu obdobia troch rokov predchádzajúcich dňu poskytnutia pomoci **nesmie presiahnuť vnútroštátnu hornú hranicu 56,89 mil. EUR**.
22. Výška pomoci predstavuje súčet jednotlivých hodnôt poskytnutej pomoci vo forme podľa tejto schémy.
23. Ak by sa poskytnutím pomoci podľa tejto schémy presiahol strop minimálnej pomoci alebo vnútroštátna horná hranica stanovená touto schémou, na nijakú časť takejto novej pomoci sa táto schéma nevzťahuje, a to ani na tú jej časť, ktorá strop pomoci nepresahuje.
24. Strop minimálnej pomoci a vnútroštátna horná hranica sa uplatňujú bez ohľadu na formu pomoci alebo sledovaný cieľ, ako aj nezávisle od toho, či je pomoc financovaná úplne alebo čiastočne zo zdrojov EÚ.
25. Na účely stropov pomoci podľa odseku 1 a 2 tohto článku sa pomoc vyjadruje ako hotovostný grant. Všetky použité číselné údaje sú uvedené v hrubom vyjadrení, čiže pred odrátaním dane alebo ďalších poplatkov.
26. V prípade fúzií alebo akvizícií sa pri zisťovaní toho, či akákoľvek nová pomoc pre nový alebo nadobúdajúci podnik presahuje príslušný strop podľa odseku 1 a 2 tohto článku, zohľadní každá minimálna pomoc, ktoré bola predtým poskytnutá ktorémukoľvek z podnikov, ktoré sú účastníkom fúzie. Minimálna pomoc zákonne poskytnutá pred fúziou alebo akvizíciou zostáva zákonnou.
27. V prípade rozdelenia jedného podniku na dva či viac samostatných podnikov sa minimálna pomoc poskytnutá pred rozdelením priradí tomu podniku, pre ktorý predstavuje prínos, čo je v zásade ten podnik, ktorý preberá činnosti, na ktoré sa minimálna pomoc použila. Ak takéto priradenie nie je možné, minimálna pomoc sa priradí proporcionálne na základe účtovnej hodnoty vlastného kapitálu nových podnikov v deň nadobudnutia účinnosti rozdelenia podniku.
28. **Podmienky poskytnutia pomoci**
29. Pomoc podľa tejto schémy sa môže poskytnúť, len ak budú splnené všetky podmienky poskytnutia pomoci stanovené v tejto schéme.
30. Konkrétne podmienky poskytnutia pomoci, vzťahujúce sa na jednotlivé typy oprávnených projektov pre oprávnené aktivity, na ktoré je možné poskytnúť pomoc podľa tejto schémy, sú v súlade s platnými právnymi predpismi EÚ a všeobecne záväznými právnymi predpismi SR so vzťahom k predmetu tejto schémy, Stratégiou financovania EFRR, ESF+, KF, FST a ENRAF na programové obdobie 2021 – 2027, Programom Slovensko a pravidlami pre používanie finančných prostriedkov v rámci Európskeho sociálneho fondu, Európskeho fondu regionálneho rozvoja v súlade so zákonom o službách zamestnanosti, resp. zákona o sociálnej ekonomike a internými normami pre poskytovanie príspevkov na aktívne opatrenia trhu práce (ďalej len „AOTP“).
31. Vykonávateľ na svojom webovom sídle, na adrese: [www.upsvr.gov.sk](http://www.upsvr.gov.sk), resp. pri osobnom a písomnom kontakte poskytuje a aktualizuje informácie relevantné pre žiadateľa, ktorý sa uchádza o pomoc podľa schémy, spĺňa stanovené podmienky a dodržiava prislúchajúce postupy. Bez splnenia všetkých podmienok uvedených v tejto schéme, pomoc nie je možné poskytnúť.
32. Vo vzťahu k splneniu podmienok poskytnutia minimálnej pomoci podľa tejto schémy, pomoc môže byť poskytnutá žiadateľovi, ak :
33. predloží vyhlásenie o tom, že nepatrí do skupiny podnikov, ktoré so žiadateľom tvoria jediný podnik za účelom overenia stropu pomoci. Ak žiadateľ patrí do skupiny podnikov, predloží identifikáciu subjektov (za účelom overenia stropu pomoci) a údaje o poskytnutej pomoci v sledovanom období za všetkých členov skupiny, ktoré spolu so žiadateľom tvoria jediný podnik;
34. preukáže vo forme vyhlásenia a vykonávateľ overí, že spĺňa podmienky uvedené v článku G) tejto schémy;
35. informuje vykonávateľa, či v čase podania žiadosti o pomoc podľa tejto schémy nežiada o inú minimálnu pomoc aj od iného poskytovateľa pomoci, v rámci iných schém minimálnej pomoci a zároveň sa zaviaže, že ak by takúto žiadosť predložil v čase posudzovania žiadosti podľa tejto schémy, bude o tejto skutočnosti informovať vykonávateľa. Žiadateľ uvedené vyhlásenie predkladá v rámci samostatnej prílohy, ktorá je súčasťou tejto schémy[[25]](#footnote-25);
36. predloží vyhlásenie preukazujúce svoj status v rámci príslušnej veľkostnej kategórie podľa definície MSP, t. j. či spĺňa definíciu MSP alebo je veľkým podnikom[[26]](#footnote-26);
37. predloží vyhlásenie, že sa voči nemu neuplatňuje vrátenie štátnej pomoci na základe rozhodnutia EK, v ktorom bola táto štátna pomoc označená za neoprávnenú a nezlučiteľnú s vnútorným trhom[[27]](#footnote-27) (ak žiadateľ patrí do skupiny podnikov, ktoré s ním tvoria jediný podnik, predloží toto vyhlásenie za všetkých členov skupiny podnikov),
38. predloží vyhlásenie, že ani on, ani jeho štatutárny orgán/člen štatutárneho orgánu alebo konečný užívateľ výhod nie je subjektom, na ktorý sa vzťahujú medzinárodné sankcie, a to na základe príslušného právneho predpisu, ktorým bola voči danému subjektu stanovená medzinárodná sankcia.
39. Vykonávateľ poskytne pomoc podľa tejto schémy až potom, ako si, v súlade s § 13 ods. 3 a ods. 5 zákona o štátnej pomoci, pred poskytnutím minimálnej pomoci v centrálnom registri pomoci (ďalej len „IS SEMP“) overí, či poskytnutím pomoci podľa tejto schémy nedôjde k prekročeniu stropu minimálnej pomoci ani vnútroštátnej hornej hranice podľa článku K) ods. 1 a 2 tejto schémy. Vykonávateľ tiež overí, že sa dodržiavajú pravidlá kumulácie pomoci podľa článku M) tejto schémy, ako aj všetky ostatné podmienky poskytnutia pomoci uvedené v tejto schéme.
40. Pomoc podľa tejto schémy nemôže byť poskytnutá retroaktívne[[28]](#footnote-28).
41. Na poskytnutie pomoci podľa tejto schémy nie je právny nárok.
42. **Kumulácia pomoci**
	1. Pomoc podľa tejto schémy sa môže poskytnúť, ak je preukázané, že táto minimálna pomoc spolu s doteraz poskytnutou minimálnou pomocou neprekročí strop pomoci a vnútroštátnu hornú hranicu stanovenú v článku K) tejto schémy.
	2. Kumulácia minimálnej pomoci je vždy viazaná na konkrétneho príjemcu so zohľadnením jediného podniku podľa článku F) tejto schémy.
	3. Minimálna pomoc poskytnutá podľa tejto schémy sa môže kumulovať s minimálnou pomocou poskytnutou v súlade:
43. s nariadením Komisie (EÚ) 2023/2832[[29]](#footnote-29),
44. s nariadením 2023/2831[[30]](#footnote-30) do výšky stropu stanoveného v uvedenom nariadení za podmienky, že príjemca pomoci zabezpečí (a vykonávateľ overí) primeranými prostriedkami, napr. oddelením činností alebo rozlíšením nákladov, aby prvovýroba poľnohospodárskych výrobkov nevyužívala minimálnu pomoc poskytovanú v súlade s nariadením (EÚ) 2023/2831.
45. s nariadením č. 717/2014[[31]](#footnote-31) do výšky stropu stanoveného v uvedenom nariadení za podmienky, že príjemca pomoci zabezpečí (a vykonávateľ overí) primeranými prostriedkami, napr. oddelením činností alebo rozlíšením nákladov, aby prvovýroba poľnohospodárskych výrobkov nevyužívala minimálnu pomoc poskytovanú v súlade s nariadením (EÚ) č. 717/2014.
	1. Minimálna pomoc poskytnutá podľa tejto schémy sa nekumuluje so štátnou pomocou vo vzťahu k rovnakým oprávneným výdavkom, ak by takáto kumulácia presahovala najvyššiu príslušnú intenzitu pomoci alebo výšku pomoci stanovenú v závislosti od osobitných okolností jednotlivých prípadov v nariadení o skupinovej výnimke alebo rozhodnutí prijatom Komisiou. Minimálna pomoc, ktorá sa neposkytuje na konkrétne oprávnené výdavky, ani sa k nim nedá priradiť, sa môže kumulovať s inou štátnou pomocou poskytnutou na základe nariadenia o skupinovej výnimke alebo rozhodnutia prijatého Komisiou.
46. **Mechanizmus poskytovania pomoci**
47. Vykonávateľ zverejní oznámenie o možnosti predkladania žiadostí na oprávnené projekty podľa článku H) tejto schémy v súlade so zákonom o službách zamestnanosti, resp. zákonom o sociálnej ekonomike, s výnimkou projektov, v rámci ktorých sa poskytujú príspevky, ktorých podmienky poskytovania priamo ustanovuje a upravuje zákon o službách zamestnanosti, resp. zákon~~a~~ o sociálnej ekonomike.
48. Súčasťou oznámenia o možnosti predkladania žiadostí o poskytnutie príspevku je:
* označenie, že ide o schému minimálnej pomoci,
* typy oprávnených aktivít,
* časový harmonogram prijímania žiadostí o poskytovanie pomoci,
* podmienky poskytnutia pomoci,
* záväzná osnova projektu[[32]](#footnote-32),
* informácia o obsahu, forme, čase a mieste podávania žiadostí vrátane zoznamu povinných príloh.

Po vyhlásení oznámenia o možnosti predkladania žiadostí o poskytnutie príspevku žiadosti prijíma vykonávateľ a/alebo územne príslušné úrady práce, sociálnych vecí a rodiny (ďalej len „úrad/y práce“). Oznámenie sa zverejňuje na webovom sídle vykonávateľa a na verejne dostupných miestach v priestoroch úradov práce. Oznámenie o vyhlásení možnosti predkladania žiadostí podľa § 54 zákona o službách zamestnanosti, sa zverejňuje prostredníctvom tlače a médií.

Mechanizmus poskytovania pomoci pri žiadostiach projektov a programov aktívnych opatrení na trhu práce v zmysle § 54 zákona o službách zamestnanosti, resp. zákona o sociálnej ekonomike, ktoré realizuje priamo vykonávateľ prostredníctvom národných projektov Programu Slovensko upravuje Oznámenie o vyhlásení možnosti predkladania žiadostí, ktoré je uverejnené na webovom sídle vykonávateľa.

1. Žiadosti o poskytnutie príspevku pre oprávnené projekty, oprávnené aktivity sa prijímajú priebežne na územne príslušných úradoch práce. **Žiadosti sa podávajú na predpísaných formulároch, ktoré sú k dispozícii na úradoch práce, ako aj na webovom sídle vykonávateľa.**
2. Súčasťou každej žiadosti sú jej povinné prílohy a doklady preukazujúce splnenie predpísaných podmienok podľa zoznamu príloh uvedeného na každej jednotlivej žiadosti v zmysle požiadavky vykonávateľa.
3. Žiadosť v tlačenej forme alebo elektronickej forme podľa určenia v oznámení, vrátane príloh, predkladá žiadateľ v jednom origináli[[33]](#footnote-33).
4. Úrad práce zaregistruje prijatú žiadosť v registratúrnom systéme úradu práce, a natypuje žiadosť do informačného systému služieb zamestnanosti (ISSZ).
5. Úrad práce uskutoční finančnú kontrolu žiadosti podľa pravidiel stanovených zákonom o finančnej kontrole a audite, ako i vnútornými predpismi pre finančnú kontrolu.
6. Úrad práce zrealizuje proces posúdenia žiadosti, na ktoré nie je právny nárok a podľa typu príspevku aj vo výbore pre otázky zamestnanosti úradu práce, overí splnenie podmienok poskytnutia príspevku (vrátane podmienok poskytnutia pomoci podľa tejto schémy) na základe predložených dokumentov a/alebo pomocou overenia v príslušných verejných registroch, a podľa typu príspevku aj v komisii zriadenej výborom pre otázky zamestnanosti úradu práce pri žiadostiach o poskytnutie príspevku na SZČ UoZ v zmysle článku H. ods. 1 písm. a) a g) tejto schémy, alebo v komisii zriadenej úradom práce pri žiadostiach o poskytnutie príspevku v zmysle článku H. písm. e).
7. Na základe posúdenia žiadosti a podľa typu príspevku aj na základe odporúčania výboru pre otázky zamestnanosti štatutárny zástupca úradu práce rozhodne o poskytnutí pomoci.
8. Úrad práce informuje žiadateľa o schválení alebo zamietnutí žiadosti.
9. Pri kladnom rozhodnutí o žiadosti, úrad práce vypracuje návrh príslušnej dohody o poskytnutí príspevku a zabezpečí uzatvorenie dohody o poskytnutí príspevku so žiadateľom.
10. Úrad práce vykoná finančnú kontrolu pred uzatvorením dohody o poskytnutí príspevku. Po odstránení prípadných nedostatkov a po splnení potrebných podmienok poskytne príslušný príspevok, resp. jeho oprávnenú časť. Následne informuje príjemcu o poskytnutí príspevku.
11. V závislosti na druhu príspevku podľa zákona o službách zamestnanosti, resp. zákona o sociálnej ekonomike a periodicite poskytovania príspevku (jednorazovo, mesačne, štvrťročne a pod.) nasleduje proces predfinancovania, financovania, resp. refundácie oprávnených výdavkov (resp. poskytnutia príspevku v dvoch častiach/ jednorazovo pri príspevkoch na SZČ) počas platnosti a účinnosti dohody o poskytnutí príspevku uzavretej medzi vykonávateľom a príjemcom, prípadne do jej skončenia z iných dôvodov.
12. Príjemca môže pomoc použiť len na účel, na ktorý mu bola poskytnutá. Pri neplnení alebo porušení podmienok dohody o poskytnutí príspevku vykonávateľ pozastaví, prípadne zruší poskytnutie príspevku príjemcovi.
13. Porušenie podmienok podľa tejto schémy je porušením rozpočtovej disciplíny s následným uplatnením sankcií podľa osobitného predpisu[[34]](#footnote-34). Ak sa v priebehu výkonu finančnej kontroly preukáže, že príjemca použil príspevok neoprávnene, je povinný tieto prostriedky vrátiť v súlade s vydaným rozhodnutím.
14. Obsah spisu sa považuje za dôverný. Zamestnanci vykonávateľa zachovávajú mlčanlivosť o všetkých skutočnostiach, o ktorých sa dozvedia. Táto povinnosť trvá 1 rok po skončení ich pracovného pomeru.
15. Pomoc podľa tejto schémy sa považuje za poskytnutú v okamihu, kedy príjemca nadobudne **právny nárok na poskytnutie pomoci**, a to bez ohľadu na dátum vyplatenia pomoci. **Za deň poskytnutia pomoci[[35]](#footnote-35) sa považuje deň/dátum nadobudnutia účinnosti dohody o poskytnutí príspevku s príjemcom**.

**Dohoda o poskytnutí príspevku, ktorú je vykonávateľ povinný zverejniť, nadobúda účinnosť dňom nasledujúcim po dni jej zverejnenia v Centrálnom registri zmlúv.**

Pre účel poskytnutia minimálnej pomoci na podporu oprávnených projektov podľa článku H., ods. 1 písm. a), e)[[36]](#footnote-36) a g) tejto schémy, **dohoda o poskytnutí príspevku, ktorú vykonávateľ nie je povinný zverejniť, nadobúda účinnosť dňom začatia prevádzkovania SZČ v zmysle dokladu osvedčujúceho príjemcu k oprávneniu na prevádzkovanie SZČ**.

Pre účel poskytnutia minimálnej pomoci na podporu oprávnených projektov podľa článku H. ods. 1 písm. e)[[37]](#footnote-37) tejto schémy, **dohoda o poskytnutí príspevku, ktorú vykonávateľ nie je povinný zverejniť**, **nadobúda účinnosť dňom jej podpísania oboma účastníkmi dohody.**

1. Do dňa nadobudnutia účinnosti dohody o poskytnutí príspevku, na základe ktorej sa pomoc poskytuje, teda do dňa poskytnutia pomoci, sa príjemca v tejto schéme označuje ako žiadateľ.
2. **Rozpočet schémy**
	1. Odhadovaný rozpočet tejto schémy je vo výške 25 mil. EUR.
	2. Predpokladaný ročný rozpočet je vo výške 2,5 mil. EUR.
3. **Transparentnosť a monitorovanie**
4. Pre zabezpečenie transparentnosti je schéma verejne dostupná a zverejnená na webovom sídle poskytovateľa a vykonávateľa v zmysle článku E) tejto schémy. Poskytovateľ zabezpečí zverejnenie úplného znenia schémy do 10 kalendárnych dní odo dňa nadobudnutia platnosti a účinnosti schémy vrátane jej prípadných zmien (schémy v znení dodatku), znenie schémy vrátane jej zmien a doplnení zostane verejne dostupné minimálne do konca platnosti a účinnosti schémy.
5. Transparentnosť schémy a zabezpečenie zverejnenia všetkých schválených príspevkov zabezpečuje vykonávateľ v zmysle nariadenia EP a Rady (EÚ) č. 1303/2013; nariadenia EP a Rady (EÚ) č. 2021/1060 a ustanovení zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
6. Vykonávateľ vedie evidenciu pomoci, ktorá obsahuje úplné informácie o každej pomoci poskytnutej v rámci tejto schémy a je premietnutá do IT monitorovacieho systému[[38]](#footnote-38).
7. Vykonávateľ zabezpečuje zber, sledovanie a vyhodnocovanie údajov na úrovni projektov potrebných na monitorovanie pomoci a prostredníctvom IT monitorovacieho systému zabezpečuje ich odovzdávanie poskytovateľovi.
8. Vykonávateľ je povinný podľa § 13 ods. 1, 2 a 5 zákona o štátnej pomoci zaznamenávať do IS SEMP údaje o poskytnutej minimálnej pomoci a údaje o príjemcovi prostredníctvom elektronického formulára, a to v lehote do piatich pracovných dní odo dňa poskytnutia minimálnej pomoci.
9. Poskytovateľ za účelom zabezpečenia povinností vyplývajúcich z § 13 ods. 1, 2 a 5 zákona o štátnej pomoci, zaznamená schému do IS SEMP.
10. Poskytovateľ a vykonávateľ uchováva záznamy týkajúce sa každej pomoci podľa tejto schémy počas 10 rokov odo dňa poskytnutia pomoci.
11. Poskytovateľ a vykonávateľ kontrolujú dodržiavanie všetkých podmienok stanovených v tejto schéme a kontrolujú dodržiavanie stropu minimálnej pomoci a vnútroštátnej hornej hranice podľa článku K. tejto schémy.
12. **Kontrola a audit**
13. Vykonávanie finančnej kontroly a auditu pomoci vychádza z právneho poriadku SR (zákon o finančnej kontrole a § 14 zákona o štátnej pomoci) a z legislatívy EÚ (Nariadenie EP a Rady (EÚ) č. 1303/2013; Nariadenie EP a Rady (EÚ) č. 1304/2013;Nariadenie EP a Rady (EÚ) č. 2021/1060; Nariadenie EP a Rady (EÚ) č. 2021/1057 a Nariadenie Rady ES č. 2185/1996 o kontrolách a inšpekciách na mieste[[39]](#footnote-39), vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi.
14. Subjektami zapojenými do kontroly a auditu sú:
	1. Protimonopolný úrad SR,
	2. Najvyšší kontrolný úrad,
	3. Úrad vládneho auditu,
	4. útvar kontroly poskytovateľa,
	5. útvar kontroly vykonávateľa,
	6. osoby prizvané orgánmi/osobami uvedenými v písm. a) až e) v súlade s príslušnými právnymi predpismi SR
15. Protimonopolný úrad SR ako koordinátor pomoci je podľa § 14 ods. 2 zákona o štátnej pomoci oprávnený vykonať u poskytovateľa minimálnej pomoci kontrolu poskytnutia tejto pomoci poskytovanej podľa schémy. Na tento účel je koordinátor pomoci oprávnený overiť si potrebné skutočnosti aj u príjemcu alebo u vykonávateľa. Príjemca a/alebo vykonávateľ sú povinní umožniť koordinátorovi pomoci vykonať takúto kontrolu.
16. Ak Protimonopolný úrad SR ako koordinátor pomoci v priebehu vykonávania kontroly podľa § 14 ods. 2 zákona o štátnej pomoci zistí, že pomoc sa poskytuje v rozpore s osobitnými predpismi pre minimálnu pomoc alebo zákonom o štátnej pomoci, oznámi túto skutočnosť bezodkladne poskytovateľovi, ktorý je povinný okamžite pozastaviť ďalšie poskytovanie pomoci a o tejto skutočnosti je povinný bezodkladne informovať koordinátora pomoci.
17. Poskytovateľ a vykonávateľ kontrolujú dodržanie podmienok, za ktorých sa pomoc poskytla, ako aj ostatné skutočnosti, ktoré by mohli mať vplyv na správnosť a účelovosť poskytnutej pomoci. Poskytovateľ a vykonávateľ kontrolujú predovšetkým hospodárnosť, efektívnosť a účelnosť použitia poskytnutej pomoci a dodržanie podmienok dohody o poskytnutí príspevku a schémy. Za týmto účelom je poskytovateľ a vykonávateľ oprávnený vykonať kontrolu na mieste[[40]](#footnote-40) u príjemcu.
18. Príjemca umožní poskytovateľovi a vykonávateľovi vykonanie kontroly použitia pomoci a preukáže oprávnenosť vynaložených výdavkov a dodržanie podmienok poskytnutia pomoci.
19. Príjemca vytvorí zamestnancom (resp. povereným osobám) subjektov podľa tohto článku vykonávajúcim kontrolu a vnútorný audit primerané podmienky na riadne a včasné vykonanie kontroly a poskytnú im potrebnú súčinnosť a všetky vyžiadané informácie a listiny týkajúce sa najmä priebehu realizácie projektu, oprávnenosti vynaložených nákladov, špecifikácie použitia pomoci, atď.
20. Poskytovateľ ako aj vykonávateľ je oprávnený v čase posudzovania žiadosti o poskytnutie pomoci požadovať od žiadateľa dodatočné informácie súvisiace s podporovaným projektom alebo predloženou žiadosťou. Príjemca umožní povereným zamestnancom poskytovateľa a vykonávateľa nahliadnuť do svojich účtovných výkazov, bankových výpisov a ďalších dokladov a umožniť tak vykonanie kontroly počas realizácie projektu i po ukončení projektu do 31.12.2028.
21. **Prechodné ustanovenia**

Žiadosti prijaté pred nadobudnutím účinnosti tejto schémy v znení dodatku č. 1, pri ktorých ešte nebola poskytnutá minimálna pomoc budú posudzované a minimálna pomoc poskytnutá podľa tejto schémy v znení dodatku č. 1 v prípade, ak budú splnené všetky podmienky poskytnutia minimálnej pomoci uvedené v tejto schéme v znení dodatku č. 1.

1. **Platnosť a účinnosť schémy**
2. Schéma nadobúda platnosť a účinnosť dňom jej uverejnenia v Obchodnom vestníku. Zverejnenie schémy v Obchodnom vestníku zabezpečí poskytovateľ a spolu s vykonávateľom zabezpečí jej uverejnenie aj na svojom webovom sídle do 10 pracovných dní od jej uverejnenia v Obchodnom vestníku.
3. Poskytovateľ bude o nadobudnutí platnosti a účinnosti tejto schémy informovať vykonávateľa bezodkladne.
4. Zmeny v schéme je možné vykonať formou písomných dodatkov k schéme. Platnosť a účinnosť každého dodatku nastáva dňom uverejnenia schémy v znení dodatku v Obchodnom vestníku.
5. Poskytovateľ bude o akýchkoľvek zmenách tejto schémy informovať vykonávateľa bezodkladne.
6. Platnosť a účinnosť schémy skončí 31. decembra 2032. Do tohto dátumu musí byť podaná žiadosť a nadobudnúť účinnosť dohoda o poskytnutí príspevku. Pri pomoci na podporu oprávnených projektov podľa článku H., bod 1 písm. a), e)[[41]](#footnote-41)a g) musí byť dodržaný do tohto dátumu aj dátum začatia prevádzkovania SZČ v zmysle dokladu osvedčujúceho príjemcu k oprávneniu na prevádzkovanie SZČ.

1. **Prílohy**

Neoddeliteľnou súčasťou tejto schémy sú tieto prílohy :

PRÍLOHA I Definícia MSP podľa prílohy I nariadenia č. 651/2014

PRÍLOHA II Vyhlásenie žiadateľa o minimálnu pomoc podľa nariadenia Komisie (EÚ)  č. 1408/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc *de minimis* v sektore poľnohospodárstva v platnom znení

*PRÍLOHA I*

**Definícia MSP**

*Článok 1*

**Podnik**

Za podnik sa považuje každý subjekt, ktorý vykonáva hospodársku činnosť bez ohľadu na jeho právnu formu. Sem patria najmä samostatne zárobkovo činné osoby a rodinné podniky, ktoré vykonávajú remeselnícke alebo iné činnosti, a partnerstvá alebo združenia, ktoré pravidelne vykonávajú hospodársku činnosť.

*Článok 2*

**Počet zamestnancov a finančné limity určujúce kategórie podnikov**

1. Kategóriu mikropodnikov, malých a stredných podnikov („MSP“) tvoria podniky, ktoré zamestnávajú menej ako 250 osôb a ktorých ročný obrat nepresahuje 50 mil. EUR a/alebo celková ročná súvaha nepresahuje 43 mil. EUR.

2. V rámci kategórie MSP sa malý podnik definuje ako podnik, ktorý zamestnáva menej ako 50 osôb a ktorého ročný obrat a/alebo celková ročná súvaha nepresahuje 10 mil. EUR.

3. V rámci kategórie MSP sa mikropodnik definuje ako podnik, ktorý zamestnáva menej ako 10 osôb a ktorého ročný obrat a/alebo celková ročná súvaha nepresahuje 2 mil. EUR.

*Článok 3*

**Typy podnikov, ktoré sa zohľadňujú pri výpočte počtu zamestnancov a finančných súm**

1. „Samostatný podnik“ je každý podnik, ktorý nie je zatriedený ako partnerský podnik v zmysle odseku 2 alebo ako prepojený podnik v zmysle odseku 3.

2. „Partnerské podniky“ sú všetky podniky, ktoré nie sú zatriedené ako prepojené podniky v zmysle odseku 3 a medzi ktorými je takýto vzťah: podnik (vyššie postavený podnik) vlastní, buď samostatne, alebo spoločne s jedným alebo viacerými prepojenými podnikmi v zmysle odseku 3, 25 % alebo viac imania alebo hlasovacích práv iného podniku (nižšie postavený podnik).

Podnik sa však môže klasifikovať ako samostatný, teda ako podnik, ktorý nemá žiadne partnerské podniky, aj keď investori tento limit 25 % dosiahnu alebo prekročia, za predpokladu, že títo investori nie sú prepojení v zmysle odseku 3 individuálne alebo spoločne s príslušným podnikom:

a) verejnými investičnými spoločnosťami, spoločnosťami investujúcimi do rizikového kapitálu, fyzickými osobami alebo skupinami fyzických osôb, ktoré sa pravidelne zúčastňujú na rizikových investičných aktivitách, ktoré investujú vlastný kapitál do nekótovaných firiem (podnikateľskí anjeli) za predpokladu, že celkové investície týchto podnikateľských anjelov v rovnakom podniku sú nižšie ako 1 250 000 EUR;

b) univerzitami alebo neziskovými výskumnými strediskami;

c) inštitucionálnymi investormi, vrátane regionálnych rozvojových fondov;

d) orgánmi miestnej samosprávy, ktoré majú ročný rozpočet menší ako 10 mil. EUR a menej ako 5 000 obyvateľov.

3. „Prepojené podniky“ sú podniky, medzi ktorými je niektorý z týchto vzájomných vzťahov:

a) podnik má väčšinu hlasovacích práv akcionárov alebo členov v inom podniku;

b) podnik má právo vymenovať alebo odvolať väčšinu členov správneho, riadiaceho alebo dozorného orgánu;

c) podnik má právo dominantne pôsobiť na iný podnik na základe zmluvy uzatvorenej s týmto podnikom alebo na základe ustanovenia v jeho spoločenskej zmluve alebo stanovách;

d) podnik, ktorý je akcionárom alebo členom iného podniku, sám kontroluje na základe zmluvy s inými akcionármi tohto podniku alebo členmi tohto podniku väčšinu hlasovacích práv akcionárov alebo členov v tomto podniku.

Vychádza sa z predpokladu, že dominantný vplyv neexistuje, ak sa investori uvedení v druhom pododseku odseku 2 nezapoja priamo alebo nepriamo do riadenia príslušného podniku – bez toho, aby boli dotknuté ich práva ako akcionárov.

Podniky, ktoré sa nachádzajú v niektorom zo vzťahov uvedených v prvom pododseku prostredníctvom jedného alebo viacerých podnikov, alebo majú niektorého z investorov uvedených v odseku 2, sa tiež považujú za prepojené.

Podniky, ktoré sa nachádzajú v niektorom z týchto vzťahov prostredníctvom fyzickej osoby alebo skupiny fyzických osôb konajúcich spoločne, sa tiež považujú za prepojené podniky, ak svoju činnosť alebo časť svojej činnosti vykonávajú na rovnakom relevantnom trhu alebo na priľahlých trhoch.

Za „priľahlý trh“ sa považuje trh pre výrobok alebo službu, ktorý sa nachádza bezprostredne vo vyššej alebo nižšej pozícii vo vzťahu k relevantnému trhu.

4. Okrem prípadov uvedených v odseku 2 druhom pododseku sa podnik nemôže považovať za MSP, ak 25 % alebo viac imania alebo hlasovacích práv je priamo alebo nepriamo kontrolovaných spoločne alebo individuálne jedným alebo viacerými verejnými orgánmi.

5. Podniky môžu poskytnúť vyhlásenie o svojom postavení samostatného podniku, partnerského podniku alebo prepojeného podniku vrátane údajov týkajúcich sa limitov stanovených v článku 2. Vyhlásenie sa môže poskytnúť aj vtedy, keď je imanie rozptýlené tak, že nie je možné presne určiť, kto je jeho držiteľom; v takomto prípade podnik môže poskytnúť vyhlásenie v dobrej viere, že môže odôvodnene predpokladať, že jeden podnik v ňom nevlastní alebo spoločne navzájom prepojené podniky nevlastnia 25 % alebo viac. Také vyhlásenia sa poskytnú bez toho, aby boli dotknuté kontroly alebo vyšetrovania ustanovené podľa vnútroštátnych pravidiel alebo pravidiel Únie.

*Článok 4*

**Údaje používané v prípade počtu zamestnancov a finančných súm a referenčné obdobie**

1. Údajmi používanými pri výpočte počtu zamestnancov a finančných súm sú údaje týkajúce sa posledného schváleného účtovného obdobia a vypočítané na ročnom základe. Zohľadňujú sa odo dňa účtovnej uzávierky. Výška zvoleného obratu sa vypočíta bez dane z pridanej hodnoty (DPH) a iných nepriamych daní.

2. Ak podnik v deň účtovnej uzávierky zistí, že na ročnom základe prekročil počet zamestnancov alebo finančné limity stanovené v článku 2, alebo klesol pod tento počet zamestnancov a finančné limity, nebude to mať za následok stratu alebo nadobudnutie štatútu stredného, malého podniku alebo mikropodniku, pokiaľ sa tieto limity neprekročili v dvoch po sebe nasledujúcich účtovných obdobiach.

3. V prípade novozaložených podnikov, ktorých účtovné uzávierky ešte neboli schválené, sa uplatnia údaje získané čestným odhadom vykonaným v priebehu finančného roku.

*Článok 5*

**Počet zamestnancov**

Počet zamestnancov zodpovedá počtu ročných pracovných jednotiek (RPJ), t. j. počtu osôb, ktoré v príslušnom podniku alebo v jeho mene pracovali na plný úväzok počas celého posudzovaného referenčného roku. Práca osôb, ktoré nepracovali celý rok, práca osôb, ktoré pracovali na kratší pracovný čas bez ohľadu na jeho trvanie, a práca sezónnych zamestnancov sa započítava ako podiely RPJ. Zamestnancami sú:

a) zamestnanci;

b) osoby pracujúce pre podnik v podriadenom postavení, ktoré sa podľa vnútroštátnych právnych predpisov považujú za zamestnancov;

c) vlastníci-manažéri;

d) partneri vykonávajúci pravidelnú činnosť v podniku, ktorí majú finančný prospech z podniku.

Učni alebo študenti, ktorí sa zúčastňujú na odbornom vzdelávaní na základe učňovskej zmluvy alebo zmluvy o odbornom výcviku, sa nepovažujú za zamestnancov. Doba trvania materskej alebo rodičovskej dovolenky sa nezapočítava.

*Článok 6*

**Vyhotovenie údajov o podniku**

1. V prípade samostatného podniku sa údaje, vrátane počtu zamestnancov určujú výlučne na základe účtovnej uzávierky tohto podniku.

2. Údaje o podniku, ktorý má partnerský podnik alebo prepojené podniky, vrátane údajov o počte zamestnancov sa určia na základe účtovnej uzávierky a iných údajov o podniku alebo, ak je k dispozícii, podľa konsolidovanej účtovnej uzávierky podniku alebo konsolidovanej účtovnej závierky, do ktorej bol podnik zahrnutý prostredníctvom konsolidácie.

K údajom uvedeným v prvom pododseku sa pripočítajú údaje každého partnerského podniku príslušného podniku, ktorý sa nachádza bezprostredne vo vyššom alebo nižšom postavení vo vzťahu k nemu. Výsledok je úmerný percentuálnemu podielu imania alebo hlasovacích práv (podľa toho, ktorá z hodnôt je vyššia). V prípade krížových podielov sa použije vyšší z týchto percentuálnych podielov.

K údajom uvedeným v prvom a druhom pododseku sa pripočíta 100 % údajov každého podniku, ktorý je priamo alebo nepriamo prepojený s príslušným podnikom, ak už údaje neboli zahrnuté prostredníctvom konsolidácie do účtovnej závierky.

3. Na účely uplatnenia odseku 2 sa údaje partnerských podnikov príslušného podniku odvodzujú z ich účtovných uzávierok a ostatných údajov - konsolidovaných, ak existujú. K týmto údajom sa pripočíta 100 % údajov podnikov, ktoré sú prepojené s týmito partnerskými podnikmi, pokiaľ ich účtovné údaje už nie sú zahrnuté prostredníctvom konsolidácie.

Na účely uplatnenia toho istého odseku 2 sa údaje podnikov, ktoré sú prepojené s príslušným podnikom, odvodzujú z ich účtovných uzávierok a ostatných údajov - konsolidovaných, ak existujú. K týmto údajom sa pomerne pripočítajú údaje každého prípadného partnerského podniku tohto prepojeného podniku, ktorý sa nachádza bezprostredne vo vyššom alebo nižšom postavení vo vzťahu k nemu, pokiaľ už tieto údaje neboli zahrnuté do konsolidovanej účtovnej závierkach v podiele zodpovedajúcom prinajmenšom percentuálnemu podielu určenému v odseku 2 druhom pododseku.

4. Ak sa v konsolidovanej účtovnej závierke neuvádzajú za daný podnik údaje o zamestnancoch, čísla týkajúce sa zamestnancov sa vypočítajú úmerne na základe súhrnu údajov z jeho partnerských podnikov a pripočítaním údajov z podnikov, s ktorými je príslušný podnik prepojený.

*PRILOHA II*

**Vyhlásenie žiadateľa o minimálnu pomoc podľa**

**nariadenia Komisie (EÚ) č. 1408/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc *de minimis* v sektore poľnohospodárstva v platnom znení**

**Žiadateľ:**

|  |  |
| --- | --- |
| **Názov / obchodné meno /meno a priezvisko** |  |
| **Sídlo / Adresa** |  |
| **IČO** |  |
| **Štatistická klasifikácia ekonomickej činnosti (SK NACE Rev. 2) – kód aj s pomenovaním činnosti** | *napr. G.46 Veľkoobchod okrem motorových vozidiel a motocyklov* |
| **Veľkosť podniku v čase podania žiadosti[[42]](#footnote-42)** | [ ]  veľký podnik[ ]  MSP **[ ]** mikropodnik **[ ]** malý podnik [ ]  stredný podnik |

1. Podniky[[43]](#footnote-43), ktoré so žiadateľom tvoria jediný podnik

|  |
| --- |
| **Jediný podnik[[44]](#footnote-44)** zahŕňa všetky subjekty vykonávajúce hospodársku činnosť, medzi ktorými je aspoň jeden z týchto vzťahov**:** a) jeden subjekt má väčšinu hlasovacích práv akcionárov alebo spoločníkov v inom subjekte;b) jeden subjekt má právo vymenovať alebo odvolať väčšinu členov správneho, riadiaceho alebo dozorného orgánu iného subjektu;c) jeden subjekt má právo dominantným spôsobom ovplyvňovať iný subjekt na základe zmluvy, ktorú s daným subjektom uzavrel, alebo na základe ustanovenia v zakladajúcom dokumente alebo stanovách spoločnosti;d) jeden subjekt, ktorý je akcionárom alebo spoločníkom iného subjektu, má sám na základe zmluvy s inými akcionármi alebo spoločníkmi daného subjektu pod kontrolou väčšinu hlasovacích práv akcionárov alebo spoločníkov v danom subjekte.Subjekty vykonávajúce hospodársku činnosť, medzi ktorými sú typy vzťahov uvedené v písm. a) až d) predchádzajúceho odseku prostredníctvom jedného alebo viacerých iných subjektov vykonávajúcich hospodársku činnosť, sa takisto považujú za jediný podnik. |

Žiadateľ vyhlasuje, že vo vyššie uvedenom zmysle:

**[ ]**  **netvorí** s iným podnikom jediný podnik,

**[ ]**  **tvorí** jediný podnik s nasledujúcimi podnikom/ podnikmi:

Tabuľka č. 1

|  |  |  |
| --- | --- | --- |
| **Názov / obchodné meno /meno a priezvisko** | **Sídlo/Adresa** | **IČO** |
|  |  |  |
|  |  |  |

1. Žiadateľ vyhlasuje, že v období troch rokov predchádzajúcich dňu poskytnutia pomoci:

**[ ]  nevznikol splynutím** podnikov **alebo zlúčením** podniku,

**[ ]  vznikol splynutím**[[45]](#footnote-45) podnikov uvedených v tabuľke č. 2,

**[ ]  zlúčením4** **prevzal imanie** podniku/-ov uvedených v tabuľke č. 2:

Tabuľka č. 2

|  |  |  |
| --- | --- | --- |
| **Obchodné meno podniku** | **Sídlo** | **IČO** |
|  |  |  |
|  |  |  |

1. Žiadateľ vyhlasuje, že v období troch rokov predchádzajúcich dňu poskytnutia pomoci:

**[ ]  nevznikol** rozdelením[[46]](#footnote-46) podniku,

**[ ]  vznikol** rozdelením nižšie uvedeného podniku:

Tabuľka č. 3

|  |  |  |
| --- | --- | --- |
| **Obchodné meno podniku** | **Sídlo** | **IČO** |
|  |  |  |
|  |  |  |

a prevzal jeho činnosti, na ktoré bola v minulosti minimálna pomoc použitá[[47]](#footnote-47).

1. V prípade pomoci poskytovanej vo forme úverov a/alebo záruk žiadateľ vyhlasuje, že:

**[ ]  nie je** predmetom kolektívneho konkurzného konania,

**[ ]  je** predmetom kolektívneho konkurzného konania,

[ ]  **jeho rating je** porovnateľný s úverovým ratingom aspoň B- (v prípade veľkých podnikov),

**[ ]  jeho rating nie je** porovnateľný s úverovým ratingom aspoň B- (v prípade veľkých podnikov).

Žiadateľ vyhlasuje, že žiadny z podnikov, ktoré s ním tvoria jediný podnik:

**[ ]  nie je** predmetom kolektívneho konkurzného konania,

**[ ]  je** predmetom kolektívneho konkurzného konania,

[ ]  **jeho rating je** porovnateľný s úverovým ratingom aspoň B- (v prípade veľkých podnikov),

**[ ]  jeho rating nie je** porovnateľný s úverovým ratingom aspoň B- (v prípade veľkých podnikov).

1. Žiadateľ vyhlasuje, že:

**[ ]  nie je** voči nemu nárokované vrátenie štátnej pomoci na základe predchádzajúceho rozhodnutia Komisie, ktorým bola poskytnutá pomoc označená za neoprávnenú a nezlučiteľnú s vnútorným trhom,

**[ ]  je** voči nemu nárokované vrátenie štátnej pomoci na základe predchádzajúceho rozhodnutia Komisie, ktorým bola poskytnutá pomoc označená za neoprávnenú a nezlučiteľnú s vnútorným trhom,

**[ ]  nie je** voči všetkým podnikom, ktoré s ním tvoria jediný podnik, nárokované vrátenie štátnej pomoci na základe predchádzajúceho rozhodnutia Komisie, ktorým bola poskytnutá pomoc označená za nezákonnú neoprávnenú a nezlučiteľnú s vnútorným trhom,

**[ ]  je** voči niektorým z podnikov, ktoré s ním tvoria jediný podnik, nárokované vrátenie štátnej pomoci na základe predchádzajúceho rozhodnutia Komisie, ktorým bola poskytnutá pomoc označená za nezákonnú neoprávnenú a nezlučiteľnú s vnútorným trhom.

1. Žiadateľ vyhlasuje, že:[[48]](#footnote-48)
2. **pôsobí/nepôsobí** v oblasti prvovýroby poľnohospodárskych výrobkov[[49]](#footnote-49) a pomoc **bude/nebude** poskytnutá v súvislosti s touto činnosťou;
3. výška pomoci **je/nie** je stanovená na základe ceny alebo množstva výrobkov uvedených na trh;
4. pomoc **bude/nebude** poskytnutá na činnosti súvisiace s vývozom do tretích krajín alebo členských štátov, konkrétne **ide/nejde** o pomoc priamo súvisiacu s vyvážanými množstvami, na zriadenie a prevádzkovanie distribučnej siete alebo s inými bežnými výdavkami súvisiacimi s vývoznou činnosťou;
5. pomoc **je/nie** **je** podmienená uprednostňovaním používania domácich výrobkov a služieb pred dovážanými.
6. **pôsobí/nepôsobí** v  oblasti prvovýroby produktov rybolovu a akvakultúry[[50]](#footnote-50) a pomoc **bude/nebude** poskytnutá v súvislosti s touto činnosťou;
7. **pôsobí/nepôsobí** v sektore spracovania a marketingu produktov rybolovu a akvakultúry a pomoc **bude/nebude** poskytnutá v súvislosti s touto činnosťou;
8. **pôsobí/nepôsobí** v sektore spracovania a marketingu poľnohospodárskych výrobkov a pomoc **bude/nebude** poskytnutá v súvislosti s touto činnosťou.

V prípade, ak žiadateľ pôsobí v niektorom z odvetví uvedených v písm. e) až g), vyhlasuje, že:

**[ ]  má** zabezpečené oddelené sledovanie činností / nákladov alebo oddelené sledovanie účtov (napr. analytická evidencia),

**[ ]  nemá** zabezpečené oddelené sledovanie činností / nákladov alebo oddelené sledovanie účtov (napr. analytická evidencia).

1. Žiadateľ vyhlasuje, že v čase podania žiadosti:

**[ ]  nežiada** o inú minimálnu pomoc od iného, resp. toho istého poskytovateľa minimálnej pomoci,

**[ ]  žiada** o inú minimálnu pomoc od iného, resp. toho istého poskytovateľa minimálnej pomoci:

Tabuľka č. 4:

|  |  |  |
| --- | --- | --- |
| **Poskytovateľ minimálnej pomoci** | **Výška minimálnej pomoci** | **Dátum podania žiadosti** |
|  |  |  |
|  |  |  |
|  |  |  |

1. Žiadateľ nižšie svojím podpisom:
2. potvrdzuje, že je informovaný o tom, že je potrebné aby boli vyplnené všetky relevantné body vyhlásenia;
3. potvrdzuje, že vyššie uvedené údaje sú presné a pravdivé a sú poskytované dobrovoľne;
4. sa zaväzuje k tomu, že v prípade zmeny údajov uvedených v tejto žiadosti v priebehu administratívneho procesu poskytnutia minimálnej pomoci bude bezodkladne informovať poskytovateľa danej pomoci o zmenách, ktoré u neho nastali;
5. súhlasí so spracovaním údajov obsiahnutých v tomto vyhlásení za účelom evidencie minimálnej pomoci v súlade so zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci). Tento súhlas udeľuje koordinátorovi pomoci[[51]](#footnote-51) a zároveň poskytovateľovi minimálnej pomoci, pre všetky údaje obsiahnuté v tomto vyhlásení, a to po celé obdobie 10 rokov odo dňa udelenia súhlasu.

 **Dátum a miesto Podpis žiadateľa**

1. dokument je k dispozícii na webovom sídle Ministerstva práce, sociálnych vecí a rodiny SR [www.employment.gov.sk](http://www.employment.gov.sk) [↑](#footnote-ref-1)
2. dokument je k dispozícii na webovom sídle Ministerstva práce, sociálnych vecí a rodiny SR [www.employment.gov.sk](http://www.employment.gov.sk) [↑](#footnote-ref-2)
3. Ú. v. EÚ L 352, 24.12.2013 [↑](#footnote-ref-3)
4. Ú. v. EÚ L 231, 30.6.2021 [↑](#footnote-ref-4)
5. Ú. v. EÚ L 231, 30.6.2021 [↑](#footnote-ref-5)
6. nariadenie Európskeho parlamentu a Rady (EÚ) č. 1379/2013 z 11.decembra 2013 o spoločnej organizácii trhov s produktmi rybolovu a akvakultúry, ktorým sa menia nariadenia Rady (ES) č. 1184/2006 a (ES) č. 1224/2009 a zrušuje nariadenie Rady (ES) č. 104/2000, Ú. v. EÚ L 354, 28.12.2013 [↑](#footnote-ref-6)
7. UoZ, ktorí budú vykonávať činnosť SZČO v zmysle §5, ods. 1, písm. b) a písm. d) zákona o službách zamestnanosti [↑](#footnote-ref-7)
8. podľa § 8 ods.1 zákona. o službách zamestnanosti [↑](#footnote-ref-8)
9. podľa §19a a §19b zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov [↑](#footnote-ref-9)
10. podľa § 54 zákona o službách zamestnanosti [↑](#footnote-ref-10)
11. UoZ OZP, ktorí budú vykonávať činnosť SZČO v zmysle §5, ods. 1, písm. b) a písm. d) zákona o službách zamestnanosti [↑](#footnote-ref-11)
12. <https://www.crz.gov.sk/10527399-sk/2/> [↑](#footnote-ref-12)
13. Verejná alebo súkromná povaha subjektu vykonávajúceho predmetnú činnosť nemôže mať vplyv na otázku, či tento subjekt má alebo nemá postavenie podniku, rozhodujúce je len to, či vykonáva hospodársku činnosť. [↑](#footnote-ref-13)
14. Podľa pravidiel EÚ v oblasti štátnej pomoci služby, ktoré možno kvalifikovať ako hospodárske činnosti, predstavujú plnenia, ktoré sa bežne poskytujú za odplatu. Základná vlastnosť odplaty spočíva v skutočnosti, že táto odplata predstavuje hospodárske protiplnenie daného poskytnutia služby [↑](#footnote-ref-14)
15. § 49 ods. 1, § 54 a § 57 ods. 1 zákona o službách zamestnanosti [↑](#footnote-ref-15)
16. 16 Definícia MSP tvorí prílohu I schémy [↑](#footnote-ref-16)
17. § 7 ods. 6 písm. b) zákona o štátnej pomoci. [↑](#footnote-ref-17)
18. Ú. v. L, 2023/2831, 15.12.2023 [↑](#footnote-ref-18)
19. podľa § 19a a § 19b zákona o sociálnej ekonomike [↑](#footnote-ref-19)
20. Nariadenie Európskeho parlamentu a Rady (EÚ) č. 1303/2013, nariadenie Európskeho parlamentu a Rady (EÚ) č. 1304/2013 a nariadenie EP a Rady (EÚ) č. 2021/1060 a nariadenie EP a Rady (EÚ) č. 2021/1057, Nariadenie európskeho parlamentu a rady (EÚ) 2021/1058 z 24. júna 2021 o Európskom fonde regionálneho rozvoja a Kohéznom fonde [↑](#footnote-ref-20)
21. § 4 zákona o obmedzení platieb v hotovosti [↑](#footnote-ref-21)
22. výnimka sa vzťahuje pre oprávnené výdavky súvisiace so začatím prevádzkovania a prevádzkovaním SZČ (uvedené v písm. a) tohto odseku) [↑](#footnote-ref-22)
23. podľa § 10 ods. 1 zákona č. 431/2002 Z. z. o účtovníctve v znení neskorších predpisov [↑](#footnote-ref-23)
24. programy a projekty realizované vykonávateľom v zmysle § 54 zákona o službách zamestnanosti [↑](#footnote-ref-24)
25. PRÍLOHA II Vyhlásenie žiadateľa o poskytnutej pomoci *de minimis* podľa nariadenia Komisie (EÚ) č. 1408/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis v sektore poľnohospodárstva v platnom znení [↑](#footnote-ref-25)
26. Zaradenie do veľkostnej kategórie je možné určiť napr. pomocou Vzoru modelového vyhlásenia – Informácií potrebných na kvalifikovanie sa ako MSP, ktorý je súčasťou dokumentu Európskej komisie „Príručka pre používateľov k definícii MSP“, ktorý je dostupný na webovom sídle Európskej komisie: <http://ec.europa.eu/DocsRoom/documents/15582/attachments/1/translations>. [↑](#footnote-ref-26)
27. § 7 ods. 6 písm. b) zákona o štátnej pomoci. [↑](#footnote-ref-27)
28. Pomoc nemôže byť poskytnutá na výdavky, ktoré vznikli, tzn. boli uhradené príjemcom pred obdobím stanovenej oprávnenosti výdavkov. [↑](#footnote-ref-28)
29. Nariadenie Komisie (EÚ) 2023/2832 z 13. decembra 2023 o uplatňovaní článkov 107 a 108 Zmluvy o fungovaní Európskej únie na pomoc de minimis v prospech podnikov poskytujúcich služby všeobecného hospodárskeho záujmu. [↑](#footnote-ref-29)
30. Nariadenie Komisie (EÚ) 2023/2831 z 13. decembra 2023 o uplatňovaní článkov 107 a 108 Zmluvy o fungovaní Európskej únie na pomoc *de minimis* v platnom znení. [↑](#footnote-ref-30)
31. Nariadenie Komisie (EÚ) č. 717/2014 z 27. júna 2014 o uplatňovaní článkov 107 a 108 Zmluvy o fungovaní Európskej únie na pomoc *de minimis* v sektore rybolovu a akvakultúry v platnom znení. [↑](#footnote-ref-31)
32. Ak je relevantné v rámci oprávnených projektov podľa § 54 zákona o službách zamestnanosti [↑](#footnote-ref-32)
33. Žiadosť v tlačenej forme je potvrdená podpisom žiadateľa. Podpísaním žiadosti žiadateľ potvrdzuje správnosť údajov a súčasne akceptuje podmienky tejto schémy [↑](#footnote-ref-33)
34. Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov [↑](#footnote-ref-34)
35. § 5 ods. 1 zákona o štátnej pomoci, čl. 3 ods. 4 nariadenia č. 1408/2013. [↑](#footnote-ref-35)
36. Platí výhradne pre opatrenia/aktivity na začatie prevádzkovania SZČ v rámci projektov a programov aktívnych opatrení na trhu práce v zmysle § 54 zákona o službách zamestnanosti. [↑](#footnote-ref-36)
37. Platí výhradne pre opatrenia/aktivity v rámci projektov a programov aktívnych opatrení na trhu práce v zmysle § 54 zákona o službách zamestnanosti. [↑](#footnote-ref-37)
38. Napr. ISSZ, ITMS2014+, prípadne vnútorná evidencia vykonávateľa pri projektoch a programoch aktívnych opatrení na trhu práce v zmysle § 54 o službách zamestnanosti, ktoré realizuje priamo vykonávateľ prostredníctvom národných projektov Programu Slovensko [↑](#footnote-ref-38)
39. Mimoriadne vydanie Ú. v. ES L 292, 15.11.1996 [↑](#footnote-ref-39)
40. § 9 zákona o finančnej kontrole [↑](#footnote-ref-40)
41. Platí výhradne pre opatrenia/aktivity na začatie prevádzkovania SZČ v rámci projektov a programov aktívnych opatrení na trhu práce v zmysle § 54 zákona o službách zamestnanosti. [↑](#footnote-ref-41)
42. Príloha č. I Nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení.

**Upozornenie:** obec/kraj je vždy veľkým podnikom. [↑](#footnote-ref-42)
43. Za podnik sa považuje akýkoľvek subjekt, ktorý vykonáva hospodársku činnosť bez ohľadu na právnu formu a spôsob financovania. [↑](#footnote-ref-43)
44. Čl. 2 ods. 2 nariadenia [↑](#footnote-ref-44)
45. § 69 ods. 3 zákona č. 513/1991 Zb. Obchodný zákonník v znení neskorších predpisov. [↑](#footnote-ref-45)
46. § 69 ods. 4 zákona č. 513/1991 Zb. Obchodný zákonník v znení neskorších predpisov. [↑](#footnote-ref-46)
47. Pokiaľ by na základe prevzatých činností nebolo možné skôr poskytnutú minimálnu pomoci rozdeliť, rozdelí sa pomoc pomerným spôsobom na základe účtovnej hodnoty vlastného kapitálu nových podnikov v deň rozdelenia podniku (v súlade s čl. 3 ods. 9 nariadenia 2023/2831). [↑](#footnote-ref-47)
48. Nehodiac sa prečiarknite. [↑](#footnote-ref-48)
49. Poľnohospodárske výrobky sú výrobky vymenované v prílohe I k Zmluvy o fungovaní EÚ. [↑](#footnote-ref-49)
50. Nariadenie Komisie (EÚ) **č. 717/2014** z 27. júna 2014 o uplatňovaní článkov 107 a 108 Zmluvy o fungovaní Európskej únie na pomoc *de minimis* v sektore rybolovu a akvakultúry v platnom znení. [↑](#footnote-ref-50)
51. Koordinátorom pomoci je podľa § 2 ods. 1 zákona č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) Protimonopolný úrad Slovenskej republiky. [↑](#footnote-ref-51)